text: উল্কা এক্সপ্রেস বাংলাদেশের একটি এক্সপ্রেস ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করতো। কমলাপুর স্টেশন চালু হওয়ার পূর্বে ১৯৬৮ সালের ৩০শে এপ্রিল পর্যন্ত এটি ফুলবাড়িয়া রেলওয়ে স্টেশন পর্যন্ত চলাচল করতো।
  
  ট্রেনটি এর সূচনার সময়ে পূর্ব পাকিস্তানের (বর্তমান বাংলাদেশ) সর্বাধুনিক ও সবচেয়ে দ্রুতগামী ট্রেন ছিলো। ১৯৬৬ সালের ১লা জানুয়ারী ট্রেনটি উদ্বোধন করা হয়। ট্রেনটি সূচনার মাধ্যমে রেলে ঢাকা ও চট্টগ্রামের মধ্যে ভ্রমণ কাল প্রায় দুই ঘণ্টা হ্রাস পায়। ১৯৮৬ সালে মহানগর এক্সপ্রেস চালু হলে এই ট্রেনটি বন্ধ করে দেওয়া হয়।
  
  সময়সূচী 
  এই সময়সূচীটি ট্রেনটি চালু হওয়ার সময় কার্যকর করা হয়েছিলো।
  
  রোলিং স্টক 
  এই ট্রেনে ২০০০ অথবা ২২০০ শ্রেণীর লোকোমোটিভ ব্যবহার করা হতো। ট্রেনটি লাল মেইল ভ্যাকুয়াম ব্রেকের কোচের দুই রেকে চলাচল করতো।
  
  দুর্ঘটনা 
  
   ০১/০৮/১৯৭১ অথবা ২৮/০৮/১৯৭১: চট্টগ্রাম জেলার মীরসরাই ও মাস্তাননগর রেলওয়ে স্টেশনের মধ্যে অবস্থিত মোহামায়া রেলসেতুতে মুক্তিযুদ্ধকালীন সময়ে গেরিলা অভিযান চালানো হয়। উল্কা এক্সপ্রেস ট্রেন সেই ব্রীজ অতিক্রমকালীন সময়ে গেরিলা বাহিনি কর্তৃক বোমা বিস্ফোরণে ক্ষতিগ্রস্ত হয়। ট্রেনের লোকোমোটিভ এবং চারটি কোচ খাদে পড়ে যায়। এই অভিযানে প্রায় ১০ জনের মতো পাকিস্তানি সেনা নিহত ও ৫ জন সেনা আহত হন। অনেক বাঙালীও এই বিস্ফোরণে নিহত হন।
  
  তথ্যসূত্র 
  
  বিষয়শ্রেণী:বাংলাদেশের নামযুক্ত যাত্রীবাহী ট্রেন
  বিষয়শ্রেণী:১৯৬৬-এ চালু রেল পরিষেবা
title: উল্কা এক্সপ্রেস